钦定古今图书集成/理学汇编/文学典/第090卷 > 李康
## 钦定古今图书集成/理学汇编/文学典/第090卷 > 李康

按《浙江通志》：“康字宁之，桐庐人。幼警悟闿爽，年十三，
母病弗瘥，刲股和𫗴以进，病随愈，里称孝子。从永康
胡长孺先生游，以古学自鸣。至正三年，郡守马九皋
遣使币迎，力辞之。九年，张奉使素闻其贤，又起之，复
辞。十六年，宰臣塔失铁至邑，即致币，遣令诣请议事，
康不得已而起，极谈当时得失，欲官之，康以母老恳”
辞而归。及卒，高阳许瑗、青田刘基临其丧，作诗以诔
之。其隐逸高风，相传不朽。所著有《杜诗补遗》《桐川诗
派》《梅月斋永言》《看山青暇集》，藏于家。